Karuna-Shechen

Karuna-Shechen estas homhelpa asocio kunfondita en 2000 de la franca tibetobudhana monaĥo, fotisto kaj aŭtoro Matthieu Ricard kaj Ŝétchen Rabjam Rinpotché. Ĝi agadas en Barato, Nepalo kaj orienta Tibeto en la laborkampoj de sano, edukado, komunuma daŭripova disvolviĝo kaj povigo de virinoj. Ĝi ankaŭ intervenis favore al kultura konservado. Ĝi havas filiojn en Francio, Usono, Kanado, Svislando kaj Honkongo(franclingve) Karuna-Shechen subtenas popolojn sur la kulmino de la mondo arkivo 17-a de novembro 2009, Fondaĵo GoodPlanet..

 Deveno 
eta|Matthieu Ricard en 2017 en Nepalo
La bonfaraj agadoj de Matthieu Ricard kaj Rabjam Rinpotché komenciĝis dum la 1980-aj jaroj, sed la organizaĵo oficiale fondiĝis en 2000 (franclingve)Oficiala retejo arkivo Karuna-Shechen. Konsultita la 22-an de novembro 2016.. Ĝia nomo devenas de la sanskrita vorto Karuṇā ("kompatemo") kaj de la monaĥejoj Ŝeŝen, monaĥejoj de la budhisma skolo Njingmapa, en unu el kiuj loĝas Matthieu Ricard.

 Financado 
Komence, nur la kopirajtoj de la libroj de Matthieu Ricard financis la asocion. Ekde tiam, ĝi estis subtenata ankaŭ de donacoj de multnombraj donacantoj kaj filantropoj. Krome aldoniĝas ĉiuj profitoj de la konferencoj kaj la fotaj kopirajtoj de ĝia franca kunfondinto. En 2019, la ĝenerala buĝeto estis je 2.617.000 USD, kies 8% da administraj kaj funkciaj kostoj kaj 13% da komunikadaj kaj fondusokolektadaj kostoj. La rimedoj kaj donacoj reprezentis 3.120.000 USD, kies 10% el la aktivecoj kaj kopirajtoj de Matthieu Ricard, 8% el firmaaj donacoj, 26% el subvencioj, kaj 56% el unuopaj donacoj. La projekta budĝeto estis je 2.061.000 USD, kies:(franclingve) Jara raporto 2019, p.23

 56% por sano
 15% por daŭripova komunuma disvolviĝo
 9% por klerigado
 6% por naturmedio
 3% por povigo de virinoj
 11% por aliaj projektoj.

(ĉi-tiuj datumoj ne kovras la aktivecojn en Tibeto)

 Aktivecoj 
 Ĝenerala priskribo 
En 2017, artikolo en la ĉiutaga ĵurnalo Le Temps asertis: "Hodiaŭ ĝi helpas 250.000 homojn ĉiujare en Barato, Nepalo kaj Tibeto. Manĝaĵo, sano, edukado, lukto kontraŭ kontrabando de organoj: humanaj programoj profitigas malavantaĝajn loĝantarojn en foraj urbetoj. Pro jara budĝeto de proksimume 3 milionoj da dolaroj"(franclingve) « Matthieu Ricard: « Kio ne estas donita, tio estas perdita » », Le Temps,‎ decembro 2017 (legi rete arkivo, konsultita la 25-an de septembro 2018).
La asocio havas gravajn agojn por instruado kaj en la sano-kampo. Matthieu Ricard atestis en 2011: "Hodiaŭ ni havas 15 klinikojn, du el kiuj estas grandaj. Ni eksciiĝis pri la mizero de la kuracadoj en Barato kiam ni konstruigis monaĥejeton en tre malproksima loko, kie ni neniam vidis kuraciston. Do ni decidis krei moveblan klinikon: kamioneto, kiu veturas kun kuracisto kaj flegistinoj. [...] Ni ankaŭ faras preventadon, precipe en aferoj de infana morteco. [...] Ni havis grandegan efikon sur areo duoble pli granda ol Francujo. Miloj da homoj estis trejnitaj. Kaj ni persistis ĉe la lokaj aŭtoritatoj tiel multe, ke ili oficiale transprenis la planojn"(franclingve) « Matthieu Ricard, vojo de konstruanta monaĥo », L'Express.fr,‎ 3a de decembro 2011 (legi rete  arkivo, konsultita la 8-an de oktobro 2018).

 Programoj(franclingve) Jara raporto 2019, p.6 

 Helpo por komunumoj 
 Atingo al akvo
 Elektrigo per sunpaneloj
 Kreado de ekologiaj legomĵardenoj
 Helpo al antaŭsavado de naturmedio
 Luktado kontraŭ homkontrabandado
 Priparado al postkatastrofa administrado

 Sano 
 Administrado de malsanulejoj kaj moveblaj dispensarioj
 Tradicia tibeta kuracarto, akupunkturo, fizioterapio
 Ina sano kaj higieno
 Instruado pri sukuro
 Bestkuracaj moveblaj dispensarioj
 Paliativaj kuracadoj

 Klerigado 
 Programo de disvolviĝo por juninfanaro
 Helpo al administrado de urbetaj lernejoj
 Helpo al publikaj foraj lernejoj
 Kursoj pri komputado
 Instruado pri jogo

 Povigo de virinoj 
 Legopovigaj kursoj
 Metiaj instruadoj (notinde sunenergiaj teknikistoj kaj elektrorikiŝaj kondukistoj).

 Eksteraj ligiloj 
 Oficiala retejo de la asocio: https://karuna-shechen.org/fr/
 Oficiala retejo de Matthieu Ricard: https://www.matthieuricard.org/
 Referencoj 

Kategorio:Ne-registaraj organizaĵoj
Kategorio:Karitataj organizaĵoj